Seletuskiri

Narva Linnavalitsuse määruse eelnõu 

„Narva Linnavalitsuse 25.02.2016. a määrusega nr 7 kinnitatud 

„Üüritasu arvestuse metoodiline juhend linnavara kasutusse andmisel“ muutmine“ juurde
Narva Linnavalitsuse Arhitektuuri- ja Linnaplaneerimise Ameti bilansis on Narvas Peetri plats 1 hoone 1. korrusel asuvad ruumid nr 1-6 üldpindalaga 123,5 m².

Narva Linnavalitsuse Arhitektuuri- ja Linnaplaneerimise Amet kuulutas Narva Linnavalitsuse 25.02.2016 korralduse nr 220-k alusel kahel korral välja avaliku kirjaliku enampakkumise Narvas Peetri plats 1 hoone 1. korrusel asuvate ruumide nr 1-6 üldpindalaga 123,5 m ² üürile andmiseks  üüritasu alghinnaga 1 120 eurot kuus. 
Kummagi enampakkumise alguseks ei laekunud ühtegi avaldust linnavara üürile andmise enampakkumises osalemiseks.
Arvestades, et Narva Linnavalitsuse 25.02.2016. a määrusega nr 7 „Üüritasu arvestuse metoodiline juhend linnavara kasutusse andmisel“ on Peetri platsi linnatsoonile kehtestatud maksimaalne koefitsient 6, teeb Narva Arhitektuuri- ja Linnaplaneerimise Ameti linnamajandusosakonna varade teenistus ettepaneku alandada nimetatud koefitsienti kuni viieni (5), mis võimaldab alandada üüritasu alghinda.
Küsimust arutati Narva Linnavalitsuse linnavarakomisjoni koosolekul 24.08.2016. a (protokoll nr 11).
Arvestades vajadust alandada Narvas Peetri plats 1 asuvate ruumide üüri alghinda, otsustas komisjon  järgmist:
1. Soovitada Narva Linnavalitsuse Arhitektuuri- ja Linnaplaneerimise Ametil teha muudatused Narva Linnavalitsuse 25.02.2016. a määrusega nr 7 kinnitatud „Üüritasu arvestuse metoodilise juhendi linnavara kasutusse andmisel“ Peetri platsi linnatsooni koefitsiendi alandamise osas kuni viieni (5). 
2. Narva Linnavalitsuse Arhitektuuri-ja Linnaplaneerimise Ametil esitada punktis 1 nimetatud soovitus Narva Linnavalitsuse istungile korralduse vastuvõtmiseks.

